**Aiškinamasis raštas**

**DĖL SAVIVALDYBĖS SPRENDIMO PRITARTI projekto įgyvendinimui pagal Klimato kaitos programos lėšų naudojimo 2019 m. sąmatą detalizuojančio plano PRIEMONĘ**

1. **Sprendimo projekto esmė, tikslai ir uždaviniai**

 Pritarti BĮ Klaipėdos „Gintaro“ sporto centro paraiškos finansavimui gauti saulės elektrinei įrengti pagal Lietuvos Respublikos aplinkos ministerijos aplinkos projektų valdymo agentūros (toliau-APVA) skelbiamą kvietimą **nuo 2019 liepos 15 d. iki 2019 m. rugsėjo 16 d**.. Paraiškos teikiamos pagal Klimato kaitos programos lėšų naudojimo 2019 m. sąmatą detalizuojančio plano priemonę (1.2.1. punktas)  **„Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“** **teikimui.**

 Pritarus sprendimo projektui bus sudaryta galimybė paraiškos teikimui dėl Klimato kaitos programos lėšų naudojimo 2019 m.

1. **Projekto rengimo priežastys ir kuo remiantis parengtas sprendimo projektas**

Lietuvos Respublikos aplinkos ministro 2019 m. kovo 7 d. įsakymu Nr. D1-129 „Dėl Klimato kaitos programos lėšų naudojimo 2019 m. sąmatos patvirtinimo“ patvirtinta priemonė Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“. Pareiškėjais gali būti visuomeninės ir gyvenamosios (įvairių socialinių grupių asmenims) paskirties pastatų, kurie nuosavybės teise priklauso valstybei, savivaldybėms, tradicinėms religinėms bendruomenėms, bendrijoms ar centrams, valdytojai arba savininkai. Šiai priemonei numatytas subsidijos dydis iki **80** **proc. visų tinkamų finansuoti projekto** **išlaidų**. Klaipėdos miesto savivaldybės tarybai pritarus sprendimo projektui, BĮ Klaipėdos „Gintaro“ sporto centras iki 2019 m. rugsėjo 16 d. teiktų paraišką dėl saulės elektrinės projekto įgyvendinimo bei finansavimo (subsidijos).

 **3. Kokių rezultatų laukiama**

 Tarybai pritarus sprendimo projektui, BĮ Klaipėdos „Gintaro“ sporto centras parengs ir teiks paraišką (įstaiga pati organizuos paraiškų, techninio projekto paslaugų pirkimus bei jų projekto įgyvendinimą) finansavimui gauti dėl saulės elektrinės įrengimo pagal Lietuvos Respublikos aplinkos ministerijos aplinkos projektų valdymo agentūros paskelbtą kvietimą, dėl Klimato kaitos programos lėšų panaudojimo 2019 m.

 **4. Sprendimo projekto rengimo metu gauti specialistų vertinimai**

 Sprendimo projektas derintas su Teisės skyriumi. Pastabų negauta.

 **5. Išlaidų sąmatos, skaičiavimai, reikalingi pagrindimai ir paaiškinimai**

 2019 metams paraiškos parengimui, kuri bus teikiama finansavimui gauti saulės elektrinei įrengti pagal APVA priemonę „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“, reikalinga 3 tūkst. Eurų. (preliminari kaina), saulės elektrinės projekto parengimui – 4,3 tūkst. Eur.(preliminari kaina).

 **6. Lėšų poreikis sprendimo įgyvendinimui**

 „Gintaro“ sporto centro paraiškos parengimas finansavimui gauti saulės elektrinei įrengti pagal APVĄ paskelbtą kvietimą priemonei „Atsinaujinančių energijos išteklių (saulės, vėjo, geoterminės energijos, biokuro ar kitų) panaudojimas visuomeninės ir gyvenamosios (įvairių socialinių grupių asmenims) paskirties pastatuose“,“ Klaipėdos miesto savivaldybei kainuos 2019 m. – 7,3 tūkst. Eur (paraiškos bei techninio projekto parengimas) Tolimesniam projekto įgyvendinimui, bus reikalingos savivaldybė lėšos: saulės elektrinės įrengimui apie 24,3 tūkst. Eur. Preliminari saulės elektrinės kaina būtų ne daugiau kaip 121,6 tūkst. Eur. iš kurių skiriama 80 proc. subsidija, vadinasi Savivaldybės lėšų dalis (20 proc. šios sumos) projekto įgyvendinimui - 24,3 tūkst. Eur. Visas projekto įgyvendinimas Klaipėdos miesto savivaldybei kainuotų 31,6 tūkst. Eur. (2019 m.- 7,3 tūkst. Eur., 2020 m. 24,3 tūkst. Eur.). Šių lėšų atsipirkimas numatomas per 4,2 metus.

 **7. Galimos teigiamos ar neigiamos sprendimo priėmimo pasekmės.**

Neigiamos pasekmės – neatrinkta paraiška, kadangi paraiškų atrankos būdas konkursinis.

 Teigiamos pasekmės: kadangi „Gintaro“ sporto centro stogas yra orientuotas į pietus, todėl yra tinkamas saulės elektrinei įsirengti. Įstaiga per 2018 m. suvartojo 137 888 kWh elektros energijos, išlaidos už elektros suvartojimą 2018 m. siekė 24,6 tūkst. Eur. Įsirengus 70 kW saulės elektrinę (pagal stogo parametrus tik tokio galingumo galima) įstaigai saulės elektrinė pagamintų 50 proc. suvartojamos el. energijos. Įsirengus saulės elektrinę būtų sudarytos sąlygos elektrą gaminti savarankiškai, ženkliai sumažinant išlaidas už suvartotą elektros energiją, bei prisidėti prie aplinkos taršos mažinimo (sumažinant išmetamų šiltnamio efektą sukeliančių dujų kiekį).

 **PRIDEDAMA.**

1. Lietuvos Respublikos aplinkos ministro įsakymas „Dėl Klimato kaitos programos lėšų naudojimo 2019 m. sąmatos patvirtinimo“, 4 lapai;

 2. Kvietimas, 4 lapai;

 3. Gintaro sporto centro prašymas, 2 lapai.

Skyriaus vedėja Inga Kubilienė